Barang karo nggeblase motore tamuku metu saka pekarangan, keprungu tangise anakku sing banter merga ngompol disalini pamonge. Let telung ndina sawise mertamu ing omahku, Hardiman isih kirim layang maneh. Ajeg amplop lan kertas jambon sing ana gambare kembang mlathi. Atiku bali goreh lan ora karu-karuwan kelingan eseme sing nembus jejantung. Kanthi tangan kedher layang ndak bukak, dene unine mengkene :